افغان متحدہ عرب امارات تعلقات

افغانستان–متحدہ عرب امارات تعلقات سے مراد افغانستان اور متحدہ عرب امارات (یو اے ای) کے درمیان دو طرفہ تعلقات ہیں۔
دسمبر 2022ء میں افغان وزیر دفاع محمد یعقوب مجاہد اور انس حقانی نے سرکاری دورے پر متحدہ عرب امارات کا سفر کیا۔
انھوں نے وہاں صدر متحدہ عرب امارات محمد بن زاید آل نہیان اور وزیر اعظم محمد بن راشد آل مکتوم سے ملاقات کی۔

 تاریخ 

سانحہ 11 ستمبر 2001ء سے قبل متحدہ عرب امارات اور سعودی عرب وہ دو ممالک تھے جنھوں نے باضابطہ طور پر تحریک اسلامی طالبان کی حکومت کو تسلیم کیا ہوا تھا۔

افغانستان میں جنگ (2001ء – 2021ء) کے دوران، متحدہ عرب امارات نے انسانی ہمدردی اور امن کے قیام کے لیے ایک چھوٹی فوجی ٹیم افغانستان میں تعینات کی تھی،
جو بین الاقوامی سلامتی معاون فورس (ISAF) کا حصہ تھی۔

10 جنوری 2017ء کو قندھار میں ہونے والے ایک بم دھماکے میں پانچ متحدہ عرب امارات کے سفارت کار ہلاک ہو گئے۔
وہ وہاں ہمایوں عزیزی کے ہمراہ متحدہ عرب امارات کے زیرِ کفالت منصوبوں کا افتتاح کر رہے تھے۔
یو اے ای کے سفیر جمعہ الکعبی زخمی ہوئے اور بعد ازاں زخموں کی تاب نہ لاتے ہوئے انتقال کر گئے۔

سقوط کابل 2021ء کے دوران، صدر افغانستان اشرف غنی پہلے ازبکستان اور پھر متحدہ عرب امارات فرار ہوئے۔ (CNN News, Aug. 14, 2022)
کچھ ہفتوں بعد، جب امریکا اور دیگر ممالک اپنے شہریوں کو نکال چکے تھے، متحدہ عرب امارات سے امداد لے جانے والا طیارہ کابل بین الاقوامی ہوائی اڈا پر اترا۔

یو اے ای نے افغانستان زلزلہ 2022ء کے متاثرین کے لیے 30 میٹرک ٹن امداد فراہم کی۔
مزید 16 میٹرک ٹن طبی سامان جولائی 2022ء کے اوائل میں متاثرہ علاقوں میں پہنچایا گیا۔
خوست میں ایک  فیلڈ ہسپتال بھی قائم کیا گیا۔

فروری 2023ء میں متحدہ عرب امارات نے داعش خراسان کے بڑھتے خطرات کے باعث کابل میں اپنے سفارتی مشن کو محدود کرنے کا فیصلہ کیا، کیونکہ یہ مشن وزیر اکبر خان، کابل کے حساس علاقے (گرین زون) میں واقع ہے۔
دنیا کے بیشتر ممالک کی طرح، یو اے ای نے بھی تحریک اسلامی طالبان کی حکومت کو تاحال تسلیم نہیں کیا۔

 متحدہ عرب امارات میں افغان باشندے 

تقریباً 3 لاکھ افغان شہری متحدہ عرب امارات میں مقیم ہیں، جن میں سے بیشتر دبئی اور ابوظہبی میں سرمایہ کار یا کاروباری شخصیات ہیں۔
رپورٹوں کے مطابق کچھ افراد ایسے بھی ہیں جو جعلی افغان پاسپورٹ استعمال کرتے ہوئے، ایرانی یا پاکستانی شہری ہونے کے باوجود یو اے ای میں داخل ہوتے ہیں۔

 مزید دیکھیے 
 افغانستان کے خارجہ تعلقات
 متحدہ عرب امارات کے خارجہ تعلقات
 افغان تارکین وطن

 حوالہ جات 

زمرہ:افغانستان کے دوطرفہ تعلقات
زمرہ:افغانستان متحدہ عرب امارات تعلقات
زمرہ:متحدہ عرب امارات کے دوطرفہ تعلقات
زمرہ:متحدہ عرب امارات نامکمل